CELEX: 32015D1959
Language: lt
Date: 2015-07-01 00:00:00
Title: 2015 m. liepos 1 d. Komisijos deleguotasis sprendimas (ES) 2015/1959 dėl nuotėkų technikos produktams taikomų eksploatacinių savybių pastovumo vertinimo ir tikrinimo sistemų pagal Europos Parlamento ir Tarybos reglamentą (ES) Nr. 305/2011 (Tekstas svarbus EEE)

30.10.2015   
            
            
               LT
            
            
               Europos Sąjungos oficialusis leidinys
            
            
               L 284/184
            
         KOMISIJOS DELEGUOTASIS SPRENDIMAS (ES) 2015/1959
   2015 m. liepos 1 d.
   dėl nuotėkų technikos produktams taikomų eksploatacinių savybių pastovumo vertinimo ir tikrinimo sistemų pagal Europos Parlamento ir Tarybos reglamentą (ES) Nr. 305/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 60 straipsnio h punktą,
   kadangi:
   
               (1)
            
            
               Komisijos sprendime 97/464/EB (2) nustatyta nuotėkų technikos produktų atitikties galiojantiems techniniams reikalavimams atestavimo tvarka;
            
         
               (2)
            
            
               Sprendime 97/464/EB nėra nustatyti išsamūs kriterijai, pagal kuriuos būtų galima pasirinkti sistemas nuotėkų technikos produktų, konkrečiai – surenkamųjų šulinių ir vandens nutekamųjų griovių dangčių reakcijos į ugnį savybių eksploataciniam pastovumui įvertinti ir patikrinti;
            
         
               (3)
            
            
               nuotėkų technikos produktų eksploatacinių savybių vertinimui Reglamento (ES) Nr. 305/2011 V priede nustatytas sistemas reikėtų pasirinkti tinkamiau. Tai gamintojams sudarytų sąlygas veiksmingiau patekti į vidaus rinką ir kartu padėtų didinti visos statybų pramonės konkurencingumą;
            
         
               (4)
            
            
               siekiant aiškumo ir skaidrumo, Sprendimas 97/464/EB turėtų būti panaikintas ir pakeistas,
            
         PRIĖMĖ ŠĮ SPRENDIMĄ:
   1 straipsnis
   Šis sprendimas taikomas I priede nurodytiems nuotėkų technikos produktams.
   2 straipsnis
   1 straipsnyje nurodytų vandens technikos produktų pagrindinių charakteristikų eksploatacinių savybių pastovumas bus įvertintas ir patikrintas pagal II priede nurodytas sistemas.
   3 straipsnis
   Sprendimas 97/464/EB panaikinamas.
   Nuorodos į panaikintą sprendimą laikomos nuorodomis į šį sprendimą.
   4 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. liepos 1 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 88, 2011 4 4, p. 5.
   
      (2)  1997 m. birželio 27 d. Komisijos sprendimas 97/464/EB dėl statybos produktų atitikties atestavimo tvarkos, susijusios su nuotėkų technikos produktais, pagal Tarybos direktyvos 89/106/EEB 20 straipsnio 2 dalį (OL L 198, 1997 7 25, p. 33).
   
      I PRIEDAS
      
         PRODUKTAI
      
      Produktai, kuriems taikomas šis sprendimas:
      
                  1)
               
               
                  grįžtamojo srauto įrenginiai: oro įleidimo sklendės ventiliacijos vamzdynas;
               
            
                  2)
               
               
                  nuotėkų siurblinei ir nutekamųjų vandenų pakėlimo įrenginiui skirti rinkiniai;
               
            
                  3)
               
               
                  nuotėkų valymo įrangai ir vietiniams nuotėkų valymo įrenginiams skirti rinkiniai ir elementai;
               
            
                  4)
               
               
                  septikai;
               
            
                  5)
               
               
                  surenkamieji drenažo kanalai;
               
            
                  6)
               
               
                  surenkamieji ir apžiūros šuliniai;
               
            
                  7)
               
               
                  surenkamųjų ir apžiūros šulinių lipynės, kopėčios ir turėklai;
               
            
                  8)
               
               
                  skirtuvai;
               
            
                  9)
               
               
                  surenkamųjų šulinių ir vandens nutekamųjų griovių dangčiai.
               
            
   
      II PRIEDAS
      
         EKSPLOATACINIŲ SAVYBIŲ PASTOVUMO VERTINIMO IR TIKRINIMO SISTEMOS
      
      Produktams, kuriems taikomas šis sprendimas, atsižvelgiant į jų esmines charakteristikas, taikomos šios eksploatacinių savybių pastovumo ir tikrinimo sistemos:
      
         1 lentelė
      
      
         Visoms esminėms charakteristikoms, išskyrus reakcijai į ugnį
      
      
                  Produktai
               
               
                  Esminės charakteristikos
               
               
                  Taikomos eksploatacinių savybių pastovumo vertinimo ir tikrinimo sistemos, nurodytos Reglamento (ES) Nr. 305/2011 V priede
               
            
                  Grįžtamojo srauto įrenginiai: oro įleidimo sklendės ventiliacijos vamzdynas
               
               
                  Visoms esminėms charakteristikoms, išskyrus reakcijai į ugnį
               
               
                  4
               
            
                  Nuotėkų siurblinei ir nutekamųjų vandenų pakėlimo įrenginiui skirti rinkiniai
               
               
                  3
               
            
                  Nuotėkų valymo įrangai ir vietiniams nuotėkų valymo įrenginiams skirti rinkiniai ir elementai
               
               
                  3
               
            
                  Septikai
               
               
                  3
               
            
                  Surenkamieji drenažo kanalai
               
               
                  3
               
            
                  Surenkamieji ir apžiūros šuliniai
               
               
                  4
               
            
                  Surenkamųjų ir apžiūros šulinių lipynės, kopėčios ir turėklai
               
               
                  4
               
            
                  Skirtuvai
               
               
                  4
               
            
                  surenkamųjų šulinių ir vandens nutekamųjų griovių dangčiai
               
               
                  1
               
            
         
      
         2 lentelė
      
      
         Tik reakcijai į ugnį
      
      Visiems 1 lentelės pirmame stulpelyje nurodytiems produktams, priklausomai nuo jų pogrupio, taikomos šios eksploatacinių savybių pastovumo vertinimo ir tikrinimo sistemos:
      
         
      
                  Produktų pogrupiai
               
               
                  Taikomos eksploatacinių savybių pastovumo vertinimo ir tikrinimo sistemos, kaip nurodyta Reglamento (ES) Nr. 305/2011 V priede
               
            
                  Produktai, kurių reakcijos į ugnį klasifikavimas pagerinamas vieno aiškiai apibrėžiamo gamybos proceso etapu (pvz., pridedant antipirenų arba ribojant organinių medžiagų naudojimą)
               
               
                  1
               
            
                  Produktams, kurių reakcijos į ugnį klasifikavimui neatliekant bandymų egzistuoja galiojantis Europos teisinis pagrindas
               
               
                  4
               
            
                  Produktai, nepriklausantys 1 ir 2 eilutėse priklausantiems pogrupiams
               
               
                  3